open-index/open-wikipedia-markdown huggingface dataset:
Hammershus

**Hammershus** er en ruin av en middelalderborg på øy Bornholm i Østersjøen. Hammershus ligger sør for Hammerknuden på Bornholms nordvesthjørne. Det antas at Hammershus ble oppført omkring 1255 av erkebiskop Jakob Erlandsen. Hammershus er anlagt på en 74 meter høy klippe og opptar med sine forborger et areal på omtrent 35&nbsp;000 kvadratmeter. Ringmurene har en lengde på omkring 750 meter. Mot havet er der steile klipper og på de andre sidene et klippeformet terreng.

I 1265 ble borgen erobret av Erik Klipping, men ble gitt tilbake til erkebiskopen i 1276. Erik Menved var utilfreds med at fredløse kunne søke ly på borgen, og i 1319 lyktes det riksmarskalk Ludvig Albertsen Eberstein å innta borgen. Eberstein var først kongens representant på borgen, men da den i 1321 ble gitt tilbake til erkebiskopen av Kristoffer II av Danmark, ble han borgherre for erkebispesetet i Lund. I 1324- 1325 forsvarte han borgen mot angrep og beleiring av riksmarskalk Peder Vendelbo. Etter 16 måneders beleiring overga Eberstein seg og kong Valdemar Atterdag overtok herredømmet over borgen, men ga den kort tid etter tilbake til erkebispesetet. Erkebispesetet beholdt borgen inntil 1522, da Christian II av Danmark, Norge og Sverige gjorde krav på Hammershus og deretter satte biskopen fra Odense, Jens Andersen Beldenak, i varetekt på borgen.

I 1522 ble Hammershus erobret av lübeckerne, men fra 1576 var Hammershus tilbake til den danske kongens eie. Hammershus forfalt og ble i ettertiden betraktet som en ikke-tidsmessig festning. I 1645 ble borgen erobret av general Albrecht von Wallenstein. Ved Roskildefreden i 1658 fikk svenskene også Bornholm og de innsatte Johan Printzenskiöld som guvernør. Bornholmske opprørere ledet av Jens Pedersen Kofoed slo ham ihjel i Rønne og erobret dagen etter borgen. Deretter ble øya tilbudt til den danske konge.

I de påfølgende årene mistet Hammershus sin betydning som festning. Den ble anvendt som statsfengsel for blant annet Corfitz Ulfeldt og Leonora Christina Ulfeldt, som ble fengslet i 1660. Etter deres flukt fra Manteltårnet og påfølgende pågripelse ble de plassert i slottskapellet. Senere ble de overført tilbake til Manteltårnet, denne gang i hver sin etasje.

I 1743 ble Hammershus forlatt og deretter brukt som steinbrudd. I 1822 ble borgruinen fredet.

## Eksterne lenker
* Hammershus – Skov og Naturstyrelsen
*   Hammershus – en guide
Kingston University

**Kingston University** er et universitet i Kingston upon Thames i den sørvestre delen av London i Storbritannia. Lærestedet ble opprettet i 1899 som et polyteknisk institutt og fikk universitetsstatus i 1992.
 
## Rangeringer
Kingston University ble rangert som nummer 104 av 126 britiske universiteter på Complete University Guides liste for 2016 og som nummer 97 av 119 britiske universiteter på *The Guardians* 2016-liste.

I QS World University Rankings for 2014 rangerte universitetet som nummer 501-550 av verdens universiteter. 

## Referanser
Sverige under Vinter-OL 1992

**Sverige under Vinter-OL 1992**. Syttitre sportsutøvere, femtiseks menn og sytten kvinner fra Sverige deltok i ni sporter, aking, alpint, freestyle, langrenn, hurtigløp på skøyter, kunstløp, skiskyting, skihopping og ishockey under Vinter-OL 1992 i Albertville i Frankrike. Sverige kom på trettendeplass med en gull- og tre bronsemedaljer. Skøyteløperen Tomas Gustafson var Sveriges flaggbærer under åpningsseremonien. 
 
## Medaljer

## Medaljevinnerne

## Hurtigløp på skøyter

;Damer

;Herrer

## Eksterne lenker
*  Sweden at the 1992 Albertville Winter Games  på Sports-reference.com/olympics
Ben Roy Mottelson

**Ben Roy Mottelson** (født 9. juli 1926, i Chicago i USA, død 13. mai 2022) var en amerikansk-dansk fysiker. Han ble dansk statsborger i 1971. Han har samarbeidet med Aage Niels Bohr, og deres teoretiske arbeid med beskrivelsen av atomkjernens struktur ble belønnet med Nobelprisen i fysikk i 1975 sammen med James Rainwater. Hans hovedverk er *Nuclear Structure 1-2* (skrevet sammen med Aage Bohr i 1969 og 1975).

Mottelson ble født i Chicago, Illinois, og ble uteksaminert fra Lyons Township High School i La Grange, Illinois. Han fikk en Bachelorgrad fra Purdue University i 1947 og en filosofisk doktorgrad i kjernefysikk fra Harvard University i 1950.

## Referanser


## Eksterne lenker
Visby domkirke

**Visby domkirke**, *Sankta Maria kyrka* (eller mer fullstendig **Visby Sankta Maria domkyrka**) er en kirke i Visby. Den er menighetskirke for Visby domkyrkoförsamling og katedral, domkirke, for Visby stift.

Kirken, som i middelalderen ble kalt Sankta Maria kyrka, er den tredje eldste i Visby. Den ble opprinnelig bygget som gjestekirke for tyske handelsmenn og innviet den 27. juli 1225 av biskop Bengt fra Linköping. Da Visby stift ble etablert i 1572 ble den domkirke.

En periode hadde kirken to kyrkoherder: En kyrkoherde for de bofaste tyskerne og en for besøkende tyskere. Senere ble disse slått sammen, sannsynligvis på grunn av nedskjæringer.

## Musikk

Kirkens blinde organist Ola Höglund (1942 – 1987) spilte sammen med trompetisten Ernie Englund inn musikkalbumet Visby domkyrka her.

## Referanser


## Eksterne lenker
*
Ernie Englund

**Ernie Englund** (født *Ernest Englund* 26. mars 1928 i Chicago Illinois USA, død 21. desember 2002 i Hamra på Gotland) var en svensk komponist og musiker (trompet). Englund kom til Sverige i 1944.
 
## Filmmusikk
* 1960 *[[Kärlekens decimaler]]* 
* 1960 *[[Ljuset från Lund]]*

## Filmografi roller
* 1953 – *[[Resan til dej]]* (Resan till dej) – trompetist

## Diskografi
* Visby domkyrka sammen med Ola Höglund

## Referanser


## Eksterne lenker
*
Tsjekkoslovakia under Vinter-OL 1992

**Tsjekkoslovakia under Vinter-OL 1992**. Syttifire sportsutøvere, femtifem menn og nitten kvinner fra Tsjekkoslovakia deltok i ti sporter under Vinter-OL 1992 i Albertville i Frankrike. Tsjekkoslovakia kom på attendeplass med tre bronsemedaljer. Langrennsløperen Pavel Benc var Tsjekkoslovakias flaggbærer under åpningsseremonien.
  
## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Statens tiltakspris mot bostedsløshet

**Statens tiltakspris mot bostedsløshet** skal premiere kreativitet og nytenkning i arbeidet med etablering av boliger som integrerer tidligere bostedsløse i bomiljø og samfunn, eller premiere tiltak som motvirker at bostedsløshet oppstår.

Prisen deles ut årlig og ble første gang delt ut i 2005. Statens tiltakspris mot bostedsløshet har en egen jury. Juryen består av 7 medlemmer med personlige varamedlemmer og oppnevnes av Husbanken etter forslag fra relevante fagmiljø. Husbanken er sekretariat for Statens tiltakspris mot bostedsløshet.

## Eksterne lenker
* Nettsted
Thy nasjonalpark

**Thy nasjonalpark** er Danmarks første nasjonalpark og ble opprettet i 2007 med offisiell innvielse 22. august 2008. Nasjonalparkens område omfatter 24&nbsp;370 hektar og strekker seg over ett opp til 12 km bredt belte fra Agger Tange i sør til Hanstholm i nord på Nordjylland.

I oktober 2012 ble den første ulven siden 1813 observert ved Nors Sø.

## Referanser


## Eksterne lenker
*
Sør-Korea under Vinter-OL 1992

**Sør-Korea under Vinter-OL 1992** kom på tiendeplass med to gull-, én sølv- og én bronsemedalje. Dette var ellevte gang Sø-Korea deltok i et Vinter-OL. 23 sportsutøvere, 19 menn og 4 kvinner, deltok i seks idretter: alpin skiidrett, hurtigløp på skøyter, kortbaneløp, kunstløp, langrenn og skiskyting under Vinter-OL 1992 i Albertville i Frankrike. Det var Sør-Koreas første medaljer i et Vinter-OL.
 
## Medaljer

## Medaljevinnerne
Tyrkia under Vinter-OL 1992

**Tyrkia under Vinter-OL 1992**. Åtte mannlige sportsutøvere fra Tyrkia deltok i to sporter, alpint og langrenn under Vinter-OL 1992 i Albertville i Frankrike. Tyrkia, som deltok for tiende gang i et vinter-OL, vant ikke noen medaljer. Beste plassering var en 45.-plass i slalåm for menn. 
 
## Medaljer
Fordelingsutvalget

**Fordelingsutvalget** er et eget forvaltningsorgan direkte underlagt Barne- og likestillingsdepartementet (BLD). Utvalgets hovedoppgave er å tildele tilskudd til de landsomfattende barne- og ungdomsorganisasjonene. Barne-, ungdoms- og familiedirektoratet (Bufdir) er sekretariat for utvalget.

Fordelingsutvalget har syv medlemmer som oppnevnes av departementet. Lederen, nestlederen, to medlemmer og en vararepresentant oppnevnes på fritt grunnlag. Tre medlemmer og et varamedlem oppnevnes etter forslag fra organisasjonene. Minst to av disse skal være tilsluttet Landsrådet for norske barne- og ungdomsorganisasjoner (LNU) og være foreslått av LNU.

Etter AUF-skandalen i 1995 fikk Barne- og likestillingsdepartementet (BLD) behov for å organisere tildeling av tilskudd til de landsomfattende barne- og ungdoms-organisasjonene på en ny måte og derfor ble det opprettet et nytt fordelingsutvalg for midlene med et eget sekretariat.
Hilmar Baunsgaard

**Hilmar Tormod Ingolf Baunsgaard** (1920–1989) var Danmarks statsminister fra 2. februar 1968 til 11. oktober 1971. Han var bror til politikeren Bernhard Baunsgaard og gift med Egone Baunsgaard.

## Karriere
Hilmar Baunsgaard hadde en handelsutdannelse og arbeidet i det private næringslivet. Han tilsluttet seg Det Radikale Venstre og var fra 1948 med i partiets ledelse. Samme år ble han formann for Radikal Ungdom, noe han var til 1951. I 1957 ble han valgt til Folketinget og var medlem frem til 1977. Han var handelsminister i de sosialdemokratisk-radikale regjeringene under Viggo Kampmann og Jens Otto Krag fra 1961 til 1964, men der var politiske problemer i forhold til Krag, spesielt på grunn av merverdiavgiften og den såkalte helhetsløsningen.

Hilmar Baunsgaard hadde godt tv-tekke, og det var ikke minst hans fortjeneste at Det Radikale Venstre ved folketingsvalget i 1968 fordoblet sitt manntall, som førte til at Baunsgaard ble statsminister i en ny regjering sammen med Venstre og Det Konservative Folkeparti. Regjeringen fikk problemer med et stigende skattetrykk, og også ungdomsopprøret ga vanskeligheter. De ble utskrevet folketingsvalg i 1971, hvor Det Radikale Venstre bevarte sine mandater, men regjeringens parlamentariske flertall var borte, og Krag tok over som statsminister. 

Hilmar Baunsgaard kunne på grunn av indre uro ikke bevare sin innflytelse i partiet, og i 1977 forlot han Folketinget og ble formann for *[[Politiken]]s* bestyrelse. 

## Bibliografi
* Bidragsyter til *Meninger om Danmark og EF*. Aktuelle Bøker, 1972. ISBN 87-7000-054-9
* Bidragsyter til *Debat om forsvaret*. Hasselbalch, 1967. 

## Referanser


## Kilder
* Lorenz Rerup: Hilmar Baunsgaard i Den Store Danske, Gyldendal. Hentet 14. februar 2017
Kommunale Boligadministrasjoners Landsråd

**Kommunale Boligadministrasjoners Landsråd** (**KBL**) er en medlemsorganisasjon for alle Norges kommuner, hvor boligpolitikk og boligsosialt arbeid settes i fokus. 

KBL arbeider for å ivareta medlemmenes interesser innenfor boligpolitikk og boligsosialt arbeid. KBL har et eget styre. KBL arrangerer årlig en rekke boligsosiale fagseminar og en årlig boligkonferanse.

## Eksterne lenker
* 
*
Studentopprøret i 1993

**Studentopprøret i 1993** oppsto høsten 1993 under slagordet «Hernes må fjernes» og ble ledet av Norsk Studentunion. Kravene var bedre studentvelferd og mot effektiviseringsreformer i høyere utdanning. En av de viktigste sakene var å få økt stipendandelen av studiefinansieringen. Det ekstraordinære med Studentopprøret i 1993 var det store engasjementet og at det samlet studentaktivister langs hele det politiske spekteret fra ytterste høyre til ytterste venstre. Det var stor aktivitet og aksjonisme på utanningsinstitusjoner over hele landet, og kulminerte i en stor demonstrasjon med ca.  studenter utenfor Stortinget. Hovedpersoner i opprøret var NSU-leder Per Helge Måseide og leder av NSU Bergen Arvid Ellingsen.

DUK – under ledelse av koordinator Øystein Drivflaadt koordinerte samarbeidet mellom de ulike elev- og studentorganisasjonene nasjonalt under studentopprøret i 1993. DUK førte en oversikt over hvor mange elever og studenter som deltok i ulike aksjoner høsten 1993 og regner med at om lag  elever og studenter deltok på en eller flere aktiviteter.

## Sentrale studentpolitikere under studentopprøret 1993
* NSU-leder Per Helge Måseide
* NSU Bergen-leder Arvid Ellingsen
* DUK-leder Øystein Drivflaadt

## Den sentrale aksjonskomiteen under studentopprøret 1993
De utdanningssøkendes kontaktutvalg (DUK) opprettet en sentral aksjonskomite for studentopprøret i 1993 og denne besto av:

* Leder Øystein Drivflaadt
* Medlem Christian Hellevang
* Medlem Steinar Haugsvær
* Medlem Erik Westnes
* Medlem Arnfinn Gisleberg

## NSUs sentrale aksjonskomiteen under studentopprøret 1993
I NSU sentralt fungerte arbeidsutvalget i NSU som den sentrale aksjonskomiteen i NSU.

* Leder Per Helge Måseide
* Nestleder Rut Jørstad Kruger
* Medlem Christian Hellevang
* Medlem Sigrid Elisabeth Kordt
* Medlem Gunnar Steinsholt

## Lokale aksjonskomiteer under studentopprøret 1993
* Aksjonskomiteen i NSU-Oslo ble ledet av Kathrine Myhre
* Aksjonskomiteen i NSU-Bergen ble ledet av Arvid Ellingsen
* Aksjonskomiteen i NSU-Trondheim ble ledet av Bjørn Oscar Unander
* Aksjonskomiteen i NSU-Tromsø ble ledet av Kjetil Kvalsvik

## Eksterne lenker
* http://universitas.no/nyhet/52909/oppror-i-europa/
* https://web.archive.org/web/20040718010525/http://www.studvest.no/199724/paatalefot.asp
Anders Fogh Rasmussens første regjering

**Anders Fogh Rasmussens første regjering** var Danmarks regjering fra 27. november 2001 til 18. februar 2005.

Følgende ministre fra partiene Venstre (V) og Det Konservative Folkeparti (K) var medlem av regjeringen:

## Eksterne lenker
* Statsministeriets hjemmeside
Bankkrisen på Færøyene

**Bankkrisen på Færøyene** var en truende konkurs i Færøyenes største banker, Føroya Banki og Sjóvinnubankin, mellom 1992 og 1994. Krisen var foranlediget av 1980-årenes overopphetede økonomi, da både offentlig og privat sektor investerte over evne.

Fra og med 1989 falt lønnsomheten i fiskeflåten og fiskeindustrien, og store konkurser fulgte. Bankene klarte ikke å bære tapene. Mellom 1989 og 1994 falt de nominelle lønningene på Færøyene med 30 %. Arbeidsledigheten nådde 20 % i 1993. Over 4&nbsp;000 færøyinger utvandret, halvparten til Danmark, og mange har aldri vendt tilbake.

Føroya Banki og Sjóvinnubankin ble rekapitalisert av den danske stat og tvunget til å fusjonere i 1994, mens en mindre bank, Fossbankin, ble slått konkurs. Bankkrisen førte til et anspent forhold mellom Færøyene og Danmark. Mange færøyinger mente at det danske Finanstilsynet hadde reagert for sent og for hensynsløst og på den måten forverret krisen. Færøyenes landsstyre ble ikke godt nok opplyst ved overtagelsen av aksjemajoriteten i Føroya Banki fra Danske Bank i 1993. De færøyske myndighetene satt igjen med en gjeld som var mer enn halvannen gang så stor som bruttonasjonalproduktet.

Bankkrisen førte til at Færøyene avviklet sin korporative økonomiske modell med stort offentlig eierskap, subsidier og lånegarantier til næringslivet. Føroya Fiskasøla, som var selve innbegrepet av denne økonomiske modellen, måtte omstruktureres. Krisen førte også til reformer i politikken og forvaltningen, der meningen var å oppnå en klarere ansvarsfordeling og mer rasjonelle politiske prioriteringer. Det skjedde store velgerforflytninger ved lagtingsvalgene i 1994 og 1998.

## Referanser


## Litteratur
* 
* 
* 
* 
* 
* 
* 
* 
* 
*  
* 

## Eksterne lenker
*
Ungarn under Vinter-OL 1992

**Ungarn under Vinter-OL 1992**. Tjuefire sportsutøvere, tolv menn og tolv kvinner fra Ungarn deltok i seks sporter, alpint, kunstløp, langrenn, hurtigløp på skøyter, kortbaneløp og skiskyting under Vinter-OL 1992 i Albertville i Frankrike. Ungarn vant ikke noen medalje, beste plassering var en sjuendeplass i kunstløp i isdans. Kunstløperen Attila Tóth var Ungarns flaggbærer under åpningsseremonien.

## Medaljer
Ramløse kirke

**Ramløse kirke** er en kirke som ligger i Ramløse i Nordsjælland i Danmark, ca. 5 km vest for Helsinge. Kirken ble bygd før 1211 og trolig i løpet av det 12. århundre.

## Eksterne lenker
* Ramløse og Annisse Kirkers hjemmeside
Anders Fogh Rasmussens andre regjering

**Anders Fogh Rasmussens andre regjering** var Danmarks regjering fra 18. februar 2005 til 23. november 2007. Regjeringen utgikk fra Venstre og Det Konservative Folkeparti, med støtte fra Dansk Folkeparti, og satt mellom folketingsvalgene i 2005 og 2007.

## Medlemmer

## Eksterne lenker
* Statsministeriets hjemmeside
* Regjeringsgrunnlaget 'Nye Mål'
Østerrike under Vinter-OL 1992

**Østerrike under Vinter-OL 1992**. Femtiåtte sportsutøvere, førtifem menn og tretten kvinner fra Østerrike deltok i ni sporter, aking, alpint, bobsleigh, kunstløp, langrenn, skihopping, kombinert, hurtigløp på skøyter og skiskyting under Vinter-OL 1992 i Albertville i Frankrike. Østerrike ble fjerde beste nasjon med seks gull- sju sølv- og åtte bronsemedaljer. Akeren Angelika Neuner var Østerrikes flaggbærer under åpningsseremonien.
   
## Medaljer

## Medaljevinnerne
Anders Fogh Rasmussens tredje regjering

**Anders Fogh Rasmussens tredje regjering** var Danmarks regjering fra 23. november 2007 til 5. april 2009. Den utgikk fra Venstre og Det Konservative Folkeparti, med støtte fra Dansk Folkeparti. Regjeringen hadde 19 medlemmer, 12 fra Venstre og 7 fra Det Konservative Folkeparti.

## Medlemmer

Endringer i forhold til Anders Fogh Rasmussens andre regjering:

* Tidligere finansminister Thor Pedersen ble ny formann for Folketinget, idet Christian Mejdahl ikke tok gjenvalg.
* Undervisnings- og kirkeminister Bertel Haarder beholdt posten som undervisningsminister, men ble i stedet for kirkeminister ny nordisk samarbeidsminister.
* Sosial- og likestillingsminister Karen Jespersen ble ny velferds- og likestillingsminister.
* Tidligere innenriks- og helseminister Lars Løkke Rasmussen ble ny finansminister.
* Tidligere miljøvernminister og nordisk samarbeidsminister Connie Hedegaard ble ny klima- og energiminister.
* Ny miljøvernminister ble Troels Lund Poulsen.
* Tidligere familie- og forbrukerminister Carina Christensen ble ny transportminister.
* Tidligere transportminister Jakob Axel Nielsen ble ny helseminister.
* Birthe Rønn Hornbech ble ny integrerings- og kirkeminister.

I forbindelse med økonomi- og erhvervsminister Bendt Bendtsen avgang ble det den 10. september 2008 foretatt en rokering blant de konservative ministrene.

## Kilder
*Oversikt hos stm.dk
Rørvikfjellet

**Rørvikfjellet** er et fjellområde i Sunnfjord kommune i Vestland. Riksvei 13 passerer over fjellet. På vestsiden av fjellet ligger bygden Holsen, og på østsiden Haukedalen og Viksdalen. På begge sider av fjellovergangen er det gode utsiktspunkt til bygdene i dalene nedenfor.

Rørvikfjellet er et mye brukt utgangspunkt for fjellturer både sommer og vinter. En av toppene i nærheten er Venevassegga som ligger sør for fjellet med utsikt mot Viksdalen.

## Se også
* Gaularfjellet

## Referanser




## Eksterne lenker
*
Fossbankin

**Fossbankin** var en forretningsbank på Færøyene. Banken ble etablert av Helgi Fossádal under høykonjunkturen i 1986. Fossádal, som ble banksjef, hadde stått sentralt i innføringen av datateknologi i de færøyske kredittinstitusjonene. Banken tiltrakk seg en del kunder med sine høye innskuddsrenter. Fossbankin fikk problemer under bankkrisen på Færøyene. Det danske Finanstilsynet tvang banken til å nedskrive boligverdier. Banken ble slått konkurs senhøsten 1993.

## Referanser
Andorra under Vinter-OL 1994

**Andorra under Vinter-OL 1994**. Seks sportsutøvere, fire menn og to kvinner fra Andorra deltok i alpint under Vinter-OL 1994 i Lillehammer i Norge. Andorra, som deltok for sjette gang i et vinter-OL, vant ingen medaljer. Beste plassering var en 24.-plass i damenes slalåm. 
 
## Medaljer

## Eksterne lenker
*  Andorra at the 1994 Lillehammer Winter Games  på Sports-reference.com/olympics
Brasil under Vinter-OL 1994

**Brasil under Vinter-OL 1994**. Én mannlig sportsutøvere fra Brasil deltok i alpint under Vinter-OL 1994 i Lillehammer i Norge. Brasil, som deltok for andre gang i et vinter-OL, vant ikke noen medaljer. Beste plassering var en 50.-plass i utfor for menn. 
 
## Medaljer

## Eksterne lenker
*  Brazil at the 1994 Lillehammer Winter Games  på Sports-reference.com/olympics
Fiji under Vinter-OL 1994

**Fiji under Vinter-OL 1994**. Én mannlig sportsutøver fra Fiji deltok i langrenn under Vinter-OL 1994 i Lillehammer i Norge. Fiji, som deltok for andre gang i et vinter-OL, vant ikke noen medaljer. Beste plassering var en 88.-plass på 10 km langrenn i klassisk stil.

## Medaljer

## Eksterne lenker
*  Fiji at the 1994 Lillehammer Winter Games  på Sports-reference.com/olympics
San Marino under Vinter-OL 1994

**San Marino under Vinter-OL 1994**. Tre mannlige sportsutøvere fra San Marino deltok i alpint og bobsleigh under Vinter-OL 1994 i Lillehammer i Norge. San Marino, som deltok for femte gang i et vinter-OL, vant ingen medaljer. Beste plassering var en 41.-plass i toerbob.

## Medaljer

## Eksterne lenker
*  San Marino at the 1994 Lillehammer Winter Games  på Sports-reference.com/olympics
Patiala

**Patiala** (punjabi: ) er en by i distriktet med samme navn i den nordvestindiske delstaten Punjab. Byen er administrasjonssentrum i dette distriktet. Den ligger om lag 200 km nordvest for Delhi og 45 km fra Chandigarh. Den ligger gjennomsnittlig 250 moh. I 2001 hadde Patiala 302&nbsp;870 innbyggere. Den fungerer som et handelssenter med variert industri, blant annet olje- og bomullsmøller og elektroindustri. Fortet Qiva Mubarak dominerer bysenteret. Patiala er kjent for sin *[[turban]]* (tradisjonelt hodeplagg), *paranda* (et tradisjonelt hodeplagg for kvinner), *peg* (Patiala Peg - et dobbelt eller stort glass whiskey), *jutti* (tradisjonelle sko for punjabifolk) og *patialashahi salwar*. 

Selv om historikere har prøvd å finne opphavet til navnet *Patiala* i Rigvedalitteraturen, ble dagens Patiala grunnlagt i året 1757 og fikk sitt navn etter dens grunnlegger Ala Singh (*Patti Ala* betyr «Alas land»). Ala Singh gikk så langt at han valgte å plyndre Ahmad Shah Durrani og dermed lyktes i overta tittelen «Raja» fra ham. Byen var i perioden 1763–1948 hovedstad i den store fyrstestaten med samme navn. Det skiftet mellom å være en vasallstat under Mogulriket eller Britisk India. Etter den britiske tilbaketrekningen sluttet Patiala seg til India og den siste maharajaen ble utnevnt rajpramukh (guvernør) av en ny indisk delstat, Patiala and East Punjab States Union. Fra 1948 til 1956 var Patiala hovedstad i Patiala and East Punjab States Union, mens fra 1956 til 1966 var den hovedstad i Patiala District. Denne delstaten ble styrt av Sidhudynastiet. 

Stedet Patiala fikk med *Mohindra College* i 1870 regionens første høyskole med eksaminasjonsrett. I byen og dens nærliggende områder finnes flere gamle befestninger, blant annet *Qila Mubarak*. Ett praktfullt palass, *Moti Bagh Palace*, ble oppført av Patialas maharaja på midten av 1800-tallet. 

## Eksterne lenker
*  
* Utfyllende informasjon om byen, med bilder (engelsk)
* Distriktets offisielle nettside (engelsk)
* Den fyrstelige staten Patiala (engelsk)
* Byens tidlige historie (engelsk)
Lepidopterologisk arbeidsgruppe

**Lepidopterologisk arbeidsgruppe**, forkortet **LepArb**, ble stiftet i 1986 og var (?) en gruppe bestående av de fremste norske spesialistene på sommerfugler (Lepidoptera). Hensikten var å samle faunistisk informasjon om norske sommerfugler, fra museumssamlinger og en rekke private samlere, til en felles nasjonal oversikt. Forvaltningsansvaret når det gjaldt kunnskapen om norske sommerfugler, samt å holde kompetansen oppdatert i forhold til taksonomisk forskning og registrering av data, lå på frivillig engasjement hos amatør-entomologene.

LepArb bestod av Yngvar Berg, Kai Berggren, Lars Ove Hansen, Heimo Pöyhönen, Svein Svendsen, Leif Aarvik, Sigurd A. Bakke, Øistein Berg og Bjørn M. Fjellstad.

Arbeidet har resultert i økt kunnskap om Norges sommerfugler, blant annet i flere publikasjoner. Den første kom i 1994 og var over sommerfugler i gruppen Gelechioidea. I 2000 kom *Norges Sommerfugler. Catalogus Lepidopterorum  Norwegiae.* (Katalog over Norges sommerfugler), som omhandlet utbredelsen til 2&nbsp;123 arter av til da kjente norske sommerfugler. Katalogen var et resultat av LepArbs innsamling av data og bygget på en database med omtrent 100&nbsp;000 registrerte funn av sommerfugler. Katalogens faglige tyngde lå i at alle funn var verifiserte (kontrollert materiale). Kravet var at det skulle være ett belegg i en samling, derfor ble ikke opplysninger kun fra litteraturen tatt med. Dette medførte at noen eldre publiserte funn, som ikke kunne verifiseres ble strøket, samtidig ble det ryddet i noen artskomplekser.

## Referanser


## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. Side 243-244. ISBN 82-996923-1-8
* Aarvik, Leif. 1994. *Atlas of the Lepidoptera of Norway . part 1 : Gelechioidea: Oecophoridae, Agonoxenidaae, Batrachedridae, Momphidae, Cosmopterigidae, Scythridae, Blastobasidae* (Insecta Norvegiae no. 5) Norsk Entomologisk forening 72 sider. 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* (Katalog over Norges sommerfugler) Norsk entomologisk forening. 192 sider. ISBN 82-995095-1-3

## Eksterne lenker
* Norsk entomologisk forening – for deg som vil lære mer om insekter.
* Norges sommerfugler
Boldklubben 1903

**Boldklubben 1903** (eller **B 1903**) er en dansk fotballklubb fra Gentofte utenfor København. Klubben ble stiftet i 1903. I 1992 slo klubben sin elitesatsning sammen med KB og ble til F.C. København. 

Boldklubbens stadion ligger like ved Hellerup Station, Dyssegårdskirken, Kildegård Privatskole, Rygaard skolen og Dyssegårdsskolen.

Klubbens nåværende førstelag under navnet B1903 spiller i dag (2009) i Danmarksserien, pulje 1.

## Titler
***[[Danmarksmesterskapet i fotball|Danske mestre]]** 
****Vinner** (7): 1920, 1924, 1926, 1938, 1969, 1970, 1976 
**Sølv (6): 1933, 1934, 1972, 1977, 1989, 1992 
**Bronse (7): 1930, 1941, 1963, 1965, 1974, 1979, 1982 

***[[DBUs Landspokalturnering for herrer|Pokalturneringen]]**
****Vinner** (2): 1979 & 1986 
**Sølv: 1982 

***Københavnsk pokalmester**
****Vinner** (3): 1917, 1919-1920 

***Fair Play Prisen**
****Vinner**: 1988

## Kjente spillere
*Arne Sørensen

## Eksterne lenker
*
Boldklubben 1909

**Boldklubben 1909** (eller **B1909**) er en dansk fotballklubb fra Odense, som ble stiftet den 14. september 1909. Klubben spiller sine hjemmebanekamper på Odense Atletikstadion. Klubbens eliteavdeling ble den 1. juli 2006 slått sammen med to andre fynske lag, Dalum I.F. og B 1913, til samarbeidsklubben FC Fyn.

## Kjente spillere
*Ole Bjørnmose
*Mogens Berg
*Mogens Haastrup
*John Danielsen
*Svend Aage Rask
*Viggo Jensen

## Eksterne lenker
* B1909s offisielle hjemmeside
* S1 2007, pulje 1
Energidrikk

**Energidrikk** er en drikke med tilsetningstoffer som sukker, koffein og taurin som skal tilføre kroppen rask energi. 

## Norge
Inntil 2009 var det i Norge forbudt å selge drikke med koffeininnhold på over 150&nbsp;mg/l. I 2009 førte nye EU-regler til at forbudet ble opphevet og energidrikker med stoffet taurin og høyere koffeininnhold ble tillatt solgt. Folkehelseinstituttet har advart mot energidrikk, da det høye innholdet av sukker og koffein kan føre til helsefare, spesielt hos barn og unge.

I mai 2023 ble det klart at det er flertall i Stortinget for å innføre 16-årsgrense på energidrikker. Denne aldersgrensen ble innført 1. januar 2026.

## Helseaspektet
Uansett advarsler fortsetter flertallet av barn og unge å kjøpe disse energidrikkene. Drikkene som inneholder høyt innhold av koffein (tilsvarer på det meste omtrent to kaffekopper) og kan dehydrere, akkurat slik som vanlig kaffe også vil gjøre. Mange barn og unge i dag drikker heller energidrikk enn vann, noe som i verste fall kan gi nyresvikt.

En norsk undersøkelse blant over  studenter i 2022 fant tydelig sammenheng mellom inntak av energidrikker og søvnproblemer. 

Statistikk viser sammenhenger mellom inntak av energidrikk og stress, andre mentale problemer, alkoholinntak, inntak av andre rusmidler, røyking, selvmord, depresjon, insulinresistans, allergi og tannproblemer, uten at det alltid er helt klart hva som er årsak og hva som er virkning.

Koffein og taurin er kjente vasokonstriktorer, derfor har energidrikker med høyt innhold av disse stoffene betydning for mange som plages av hodepine. Vasodilatasjon (utvidelse av blodkarene) er nemlig årsaken til mange hodepiner, og vasokonstriktorer motvirker dette fenomenet. Det er for eksempel kjent, at mange som lider av den forferdelig smertefulle hodepinen klasehodepine (også kjent som selvmordshodepine) og mange med migrene alltid sørger for å ha tilgang på iskald energidrikk med disse ingrediensene. Drikken fortæres i samme øyeblikk man merker at et nytt anfall er i gang. Mange hevder også at disse drikkene er blant det mest effektive mot skallebank (bakrus).

## Noen energidrikker
* Battery
* Burn
* Norwegian Energy
* Mad-Croc
* Monster Energy
* Mountain Dew Energy
* OMBU Energidrikk
* One energy drink
* Powerking 
* Red Bull
* Rockstar (drink)
* Tonino Lamborghini
* Tørst
* Urge Intense (Ute av produksjon)
* XRAY
* 1080 Energybag

## Se også
* Sportsdrikk

## Referanser


## Eksterne lenker
*
Poul Nyrup Rasmussens fjerde regjering

**Poul Nyrup Rasmussens fjerde regjering** var Danmarks regjering fra 23. mars 1998 til 27. november 2001. Regjeringen utgikk fra Socialdemokraterne og Radikale Venstre. Det ble gjort endringer i regjeringens sammensetning den 1. juli 1999, 10. juli 1999, 27. september 1999, 23. februar 2000 og 21. desember 2000.

## Medlemmer

## Eksterne lenker
*
Fotball i Mexico by

**Fotball** er Mexicos mest populære idrett, og er følgelig også godt representert i hovedstaden Mexico by. Byen har for tida tre lag i den meksikanske eliteserien: Pumas de la UNAM, América og Cruz Azul. Atlante og Necaxa er også opprinnelig fra byen, men de flytta til henholdsvis Cancún og Aguascalientes i 2007 og 2001 på grunn av for få hjemmetilskuere.

Estadio Azteca i Coyoacán er med sin kapasitet på rundt 105&nbsp;000 tilskuere et av verdens største stadioner og det eneste stadionet i verden hvor det har blitt spilt to VM-finaler i fotball: i 1970 og 1986.  spiller som regel hjemmekampene sine her, og det er også hjemmebanen til América. Atlante og Necaxa hadde også tidligere Estadio Azteca som hjemmebane. Estadio Olímpico Universitario i Ciudad Universitaria var hovedarena under OL i 1968 og brukes i dag som hjemmebane for Pumas. Estadio Azul ligger svært sentralt i byen, ved Avenida de los Insurgentes, og er hjemmebanen til Cruz Azul.
Bussmagasinet

***Bussmagasinet*** er et fagtidsskrift for norsk bussbransje som utgis ca. annenhver måned av Terjesen Forlag.

Bladet ble etablert i 2002 av bussentusiast Tom Terjesen fra Arendal. Bladet har på det meste hatt en ny utgave hver måned og omhandler nyheter, historier, tester etc. Magasinet har busselskaper, -sjåfører og -entusiaster som målgruppe. Det er i hovedsakelig utgiver selv som står for produksjonen, men har med seg en dyktig annonseselger og en frilanser på laget. Bladet har rundt 50 sider og har glanset (uv-lakkert) omslag.

Bladet har abonnenter over hele landet og er i dag trolig Norges største busstidsskrift og eneste av sitt slag som er i løssalg. Fra og med november 2009 kom bladet ut som løssalgsblad hos Narvesen.

Bussmagasinet representerer Norge i den internasjonale «Bus & Coach of the Year»-juryen. 

## Eksterne lenker
* 
*
Jarle Pedersen

**Jarle Pedersen** (født 15. juni 1955) er en norsk fysioterapeut og tidligere skøyteløper fra Alta. Pedersen ble nummer seks på 500 meter i OL i Lake Placid i 1980. I november 2009 overtok han som skøytetrener for det norske skøytelandslaget etter Peter Muellers avgang, men fikk sparken etter dårlige resultater under OL i Sotsji i 2014.

Som skøyteløper gikk han for Bossekop Ungdomslag, og et par sesonger i Lambertseter Skøyteklubb. Han er far til skøyteløperen Sverre Lunde Pedersen og tidligere skøyteløper Eirik Lunde Pedersen.

## Meritter
Olympiske vinterleker 1980 i Lake Placid, USA hvor han tok en 6.-plass på 500 meter med sluttiden 38,83 sek.

## Personlige rekorder

## Referanser




## Eksterne lenker
* 
*  Jarle Pedersen på www.ISU.html.infostradasports.com
* Ringerikes Blad – ''Brikkene faller på plass''
* Sportsprofil på **www.n-s-f.no** Besøkt 20. des 2011.
*  Jarle Pedersen på Jakub Majerski's Speedskating database (Adelskalender distanser og sammenlagt)
*  Jarle Pedersen på The-Sports.org (noen resultater)

;Bilder
*  Bilder av Jarle Pedersen på SpeedSkatingPhotos.info/DesgPhoto.com
Poul Nyrup Rasmussens tredje regjering

**Poul Nyrup Rasmussens tredje regjering** var Danmarks regjering fra 30. desember 1996 til 23. mars 1998. Den utgikk fra Socialdemokraterne og Radikale Venstre. Den 20. oktober 1997 ble Sundhetsministeriet utskilt fra Indenrigsministeriet som et selvstendig ministerium.

## Medlemmer

## Kilder
*
Phagwara

**Phagwara** (punjabi: ) er en by og et kommunestyre i distriktet Kapurthala i den indiske delstaten Punjab. Byen ligger på NH 1 (National Highway 1, Delhi-Amritsar) og har også jernbaneforbindelse via linjen Delhi-Amritsar. Chandigarh ligger 122 km unna, mens avstanden til Delhi er 354 km. Phagwara er et viktig knutepunkt både for jernbanelinjene og de forskjellige hovedveiene i Punjab. De fleste togene stopper her, som for eksempel Shatabdi Express. Phagwara ligger i det såkalte NRI-beltet (Non Resident Indians) i Doabaregionen i Punjab. (*Doaba*; landet knyttet sammen av to elver. De to elvene er Satluj og Beas.) Byen ligger i en gjennomsnittlig høyde på 234 moh.

## Historie
Phagwara ble bygget av Shah Jahan som en markedsby. Over tid begynte noen mennesker med jordbruksdrift, og etter hvert fikk byen et landlig preg. Phagwara Sharki utgjør denne delen av dagens by. Denne delen av byen er i dag bare dekket av området rundt Sukhchainiana Gurdwara (Sukhchain Nagar) der noen mennesker fortsatt driver gårdsbruk. 

## Demografi
Ved folketellingen i 2001 hadde byen 95&nbsp;626 innbyggere, hvorav 54&nbsp;% var menn og 46&nbsp;% kvinner. Phagwara hadde da en gjennomsnittlig lesekyndighet på 77&nbsp;%, noe som var høyere enn landsgjennomsnittet på 59,5&nbsp;%. 80&nbsp;% av mennene var lesekyndige, mens 73&nbsp;% av kvinnene var det samme. 10&nbsp;% av Phagwaras befolkning var barn under 6 år. 

## Økonomi
Phagwara er fremste industri- og handelssenter i Kapurthala distrikt på grunn av byens gode beliggenhet ved NH 1 mellom Jalandhar og Ludhiana. Byen har mange forskjellige typer produksjonsindustri, men de viktigste er tekstiler, bilkomponenter, maskinverktøy og jordbruksredskaper. I byen tilbys også flere tjenester knyttet til jordbruk.

## Utdanning
Phagwara er en av de store utdanningsstedene i Doabaregionen. Byen blir enkelte ganger skrytt for å ha mange prestisjetunge skoler og college. College som finnes i byen er Guru Ravidas College, Guru Nanak College, Ramgharia College, Kamla Nehru College, GNBL College, MLU DAV College, St. Soldier Institute, Ramgharia Institute of Engineering & Technology, GNA-IMT (GNA Institute of Management & Technology), Lovely Professional University, G.H.K. Institute of Technology & Management og Ramgharia Polytechnic. 

Den første hi-tech-landsbyen i Nord-India, Palahi, ligger i nærheten av Phagwara. Landsbyens fasiliteter inkluderer et fellesskap for Ramgharia Polytechnic, en college for jenter, en fotballbane, parker, gatebelysning, kloakksystem i rør og en historisk gurdwara dedikert til Guru Hargobind Sahib. Palahi var etter de sentrale myndigheters vedtak en av få landsbyer som skulle utvikles som en modellandsby. 

## Referanser


## Eksterne lenker
* Nyttig informajson om byen (engelsk)
Batala

**Batala** (punjabi: ) er en by og kommune (*tehsil*) i distriktet Gurdaspur i den norvestindiske delstaten Punjab. Batala er den største byen i dette distriktet, og ble grunnlagt av Raja Ram Deo rundt år 1465, under styret til Bahlul Lodi. Byen var blant de eldste i provinsen Lahore i middelalderperioden. Batala huser blant annet Baring Union Christian College, som er en av de store collegene i området. Batala var også en gang kjent for sine mange industrier. 

Batala ligger på Pathankot Road, 38 km nordøst for Amritsar og i en gjennomsnittlig høyde på 249 moh. NH 15 (National Highway 15, Kandla-Pathankot) går gjennom byen. Byen huser 14 monumenter av stor religiøs og historisk betydning. Av disse er fem moskéer, to templer og to gurdwaraer (nylig ombygd, med bevaring av de gamle delene av bygget). Tre monumenter er forbundet med sikhismens historie og to med mogulperioden. 

## Demografi
Ved folketellingen i 2001 hadde byen 126&nbsp;646 innbyggere, hvorav 53&nbsp;% var menn og 47&nbsp;% var kvinner. Gjennomsnittlig lesekyndighet var 72&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 75&nbsp;%, mens 69&nbsp;% av kvinnene var lesekyndige. 11&nbsp;% av befolkningen i Batala var barn under 6 år.

## Referanser
Zunyikonferansen

**Zunyikonferansen** (kinesisk: 遵义会议; pinyin: *Zūnyì Huìyì*, i byen Zunyi i provinsen Guizhou i Kina fra 15. til 17. januar 1935) var et utvidet møte for Politbyrået for Kinas kommunistparti. Det fant sted noe etter begynnelsen av «den lange marsjen», og utgjorde et viktig slag i den pågående maktkampen mellom fraksjonen rundt  Mao Zedong på den ene side og den Kominterntro fraksjon rundt Bo Gu, Otto Braun og Wang Ming på den annen. De sistnevnte ble beskyldt for opportunisme og gitt skylden for mange militære feilviurderinger og høye tapstall. 

Mao Zedong klarte å få andre innflytelsesrike kommunister som for eksempel Zhou Enlai, Zhu De og Liu Bocheng til å helle over til sin side. Mao ble valgt inn i Partiets sekretariat og inn i Politbyråets stående komite.  Otto Braun og Bo Gu ble fjernet fra sine verv; Mao Zedong, Zhou Enlai og Wang Jiaxiang overtok den militære ledelse.

Zunyikonferansen har i Folkerepublikken Kinas historiografi fått rang av et kanskje enda viktigere vendepunkt enn det faktisk var. Det er blitt stilisert opp til den gang da de ideologisk forblindete representanter for Sovjetunionens linje ble fratatt makten, fordi de skadet den kommunistiske sak. Dette banet veien for vendepunktet i kommunistenes kamp – nå først var den kinesiske revolusjon befridd fra den manglende realismen i de sovjetiske forelegg. 

Stedet for konferansen er blitt et mål for Kinas «røde turisme».

## Eksterne lenker
* Site of the Zunyi Conference
Chickenfoot

**Chickenfoot** er en amerikansk hardrock-supergruppe etablert i 2008.

## Biografi
Bandet er satt sammen av de tidligere Van Halen medlemmene Sammy Hagar (vokal) og Michael Anthony (bassgitar), gitarlegende Joe Satriani (gitar) og Red Hot Chili Peppers trommeslager Chad Smith.

Chickenfoot startet ved at Hagar, Anthony og Smith jammet på Hagars klubb Cabo Wabo i Mexico. Folk begynte å spørre om de skulle på turne, gi ut plate osv, og hagar sa til de andre at hvis de skulle gjøre dette ordentlig så måtte de få tak i en gitarist. Hagar foreslo da å snakke med Satriani, da han mener at han er den beste gitaristen i verden. Bandets debut var i februar 2008 på en Hagar konsert i Las Vegas. Mens Satriani hadde pauser på sin turne, møttes bandet hjemme hos Hagar for å lage en demo, og tilslutt spille inn ett musikkalbum i studioet Skywalker Sound. Bandet ga ut det selvtitulerte debutalbum Chickenfoot 5. juni 2009, og startet kort tid etter på turne i USA og Europa.

I oktober 2009 begynte Smith med innspilling av nytt album med Red Hot Chili Peppers, noe som satt bandet i pausemodus. Smith har uttalt at han Chickenfoot vil fortsette med ham, da de er et band og har det så moro, og at det er ingen grunn til å ikke fortsette.

## Medlemmer
* Sammy Hagar – vokal
* Joe Satriani – gitar, keyboard
* Michael Anthony – bassgitar
* Chad Smith – slagverk, perkusjon

## Diskografi
;Album
*2009: *[[Chickenfoot (album)|Chickenfoot]]* (Redline Entertainment)
*2011: *[[Chickenfoot III]]* (E1 Music)

;Singler
*2009: *Oh Yeah* 
*2009: *Soap on a Rope*
*2009: *Sexy Little Thing*
*2011: *Big Foot*

## Referanser


## Eksterne lenker
* 
* 
*
Russisk tegnspråk

**Russisk tegnspråk** (russisk  **) er det tegnspråket som brukes av døve i Russland. Som andre tegnspråk har russisk tegnspråk en egen grammatikk som er uavhengig av talespråket som brukes i samme område (her russisk). Språket skal være i slekt med østerriksk tegnspråk og fransk tegnspråk.

Det er en døveskole i Moskva som bruker russisk tegnspråk i undervisninga.

Mye av den tidlige forskninga på russisk tegnspråk ble gjort av Galina Lazarevna Zaitseva, som skrev doktorgradsoppgave om språket i 1969, og i 1992 tok i bruk det nåværende russiske navnet på språket, «Russkij Zjestovyj Jazyk». Forskning på språket skjer i dag ved Senter for døvestudier i Moskva.

## Eksterne lenker
* Ethnologues side om russisk tegnspråk 
* Prosjekt om russisk tegnspråk ved Stanford University
Odd Mæhlum

**Odd Mæhlum** (født 8. oktober 1921 i Hamar, død 5. juli 2011) var en norsk friidrettsutøver, som konkurrerte i spydkast som representant for Hamar Idrettslag.

Mæhlum deltok under Sommer-OL 1948 i London, hvor han til slutt endte på en femteplass i finalen etter et kast på 65,32 meter. Han deltok også under EM i friidrett 1946 i Oslo, hvor han endte på en fjerdeplass med et kast på 66,37 meter. Mæhlum ble norgesmester i spyd i perioden 1946 til 1949.

Hans besterekord i spydkast var på 69,08 meter (gammel spesifikasjon) og ble satt i september 1947 i Vikersund.

## NM-medaljer

## Referanser


## Eksterne lenker
*
Mikrouttrykk

**Mikrouttrykk** er korte og ufrivillige ansiktsuttrykker mennesker viser når de prøver å skjule, eller undertrykke, en følelse. De blir vanligvis uttrykt i situasjoner der personen anser at en har en høy risiko for å tape eller vinne noe.

I motsetning til vanlige ansiktsuttrykk, er det få som kan forfalske et mikrouttrykk (det er mulig å frivillig stresse enkelte ansiktsmuskler for å gjenskape mikrouttrykk). De består av, og er helt lik de syv universelle følelser, avsky, sinne, angst, tristhet, glede, overraskelse og forakt. Mikrouttrykk kan bli uttrykt så fort som 1/25 av et sekund. Det er kjent at psykopater og sosiopater kan skjule mikrouttrykk, da de ikke kan føle de samme følelsene som en «normal» person, og dermed skjule sine følelser.
Wilhelm Bendz

**Wilhelm Ferdinand Bendz** (født 20. mars 1804, død 14. november 1832 ) var en dansk kunstmaler i  gullalderen.

Bendz var født i Odense hvor han gikk på skole. Ettersom han viste mer interesse for å tegne enn for andre fag på skolen, ble han sendt til København. Her skulle han utdanne seg til byggmester under C.F. Hansens veilledning. Imidlertid var det kunstmaling han ville satse på. Han var elev ved C.W. Eckersbergs malerstue og utdannet seg under han ved Kunstakademiet i perioden 1820&ndash;1825.

Bendz utviklet seg innen portrett-og sjangermaleri . Han malte en stor del av dette, gjerne i legemsstørrelse.

Han ble anbefalt av Akademiet til en dannelsesreise til Italia. Først var han innom München, hvor han oppholdt seg et helt år. Han malte flere portretter av sine kunstnervenner mens han var der. Spesielt skal nevnes hans siste større arbeide «Kunstnernes Bord i det Finckske Kaffehus» (utstilling 1834, Thorvaldsens Museum). 

Høsten 1832 reiste han over Tyrol til Italia; i Venezia følte han seg syk, men reiste allikevel videre med vennen Ditlev Blunck, som han traff der. En av de første dagene av november kom han til Vicenza og døde av en lungesygdom der 14. november 1832, enda ikke fylt 29 år. 

Hans hovedverker omfatter portretter av kunstnerkollegene Ditlev Blunck og Christen Christensen (Statens Museum for Kunst), en skildring av akademiets Modelskole (sammested) samt gruppeportrettene «Et Tobaksselskab» (Ny Carlsberg Glyptotek) og «Kunstnere i Fincks kaffehus i München» (Thorvaldsens Museum).

## Galleri

Fil:Tobaksselskab.jpg|«Et Tobaksselskab»
Fil:Der Bildhauer Christen Christensen.jpg|Billedehugger Christen Christensen
Fil:Bendz_og_Chr_Holm.jpg|Malerne Wilh. Bendz og Chr. Holm i atelieret
Fil:Wilhelm Bendz, Interiør fra Amaliegade, ca. 1829.jpg|Et rom i Amaliegade


## Referanser


## Litteratur
* Klaus P. Mortensen, *Wilhelm Bendz*, Søren Fogtdal, 2001. ISBN 87-617-3012-2.
* Marianne Saabye, *Wilhelm Bendz : 1804-1832 : et ungt kunstnerliv*, Den Hirschsprungske Samling, 1996. ISBN 87-981369-7-6.
* Ejnar Johansson, *Wilhelm Bendz*, Spektrum, 1995. ISBN 87-7763-130-7.

## Eksterne lenker
* 
* Dansk biografisk leksikon
*
Rashad Evans

**Rashad Anton Evans** (født 25. september 1979) er en amerikansk MMA-utøver som for tiden er signert til promotøren UFC. Han er tidligere verdensmester i lett tungvektsklassen for UFC, og var ubeseiret frem til han tapte tittelen sin mot Lyoto Machida. Han kom til UFC gjennom realityserien *[[The Ultimate Fighter]]* (2. sesong) som tungvekt og returnerte som trener i 10. sesong.

## MMA meritter

UFC har på sine hjemmesider to amatørkamper og de tre kampene i *The Ultimate Fighter* med på sin statistikk, men disse kampene er ikke anerkjent av Nevada Athletic Commission.

## Eksterne lenker
* 
* 
* 
*
Kirsten G. Lunde

**Kirsten Grindaker Lunde** (født 28. april 1957) er utdannet landskapsarkitekt og er dosent innen grøntanleggsforvatning ved Institutt for landskapsplanlegging. Hun er tilknyttet seksjon for landskapsarkitektur og design. Hun har vært ansatt som professor II innen kirkegårdsplanlegging siden 2006. 

Kirsten Lunde har lang erfaring som landskapsarkitekt med hovedvekt på områder som kirkegårder, historiske anlegg, boligområder i urbane strøk, skoler, barnehager, institusjoner og kontorbygg.

## Referanser


## Eksterne lenker
* 
*
Adam Lambert

**Adam Mitchel Lambert** (født 29. januar 1982) er en amerikansk sanger og tidligere deltaker på American Idol. Han har også vært gjest i TV-dramaseriene *[[Glee]]* og *[[Pretty Little Liars|Pretty little liars]].*

Ved siden av sin solokarriere har Lambert siden 2011 hatt et samarbeid med rockebandet Queen, som hovedvokalist i Queen + Adam Lambert. Samarbeidet ble en stor suksess og førte til at de i 2014 startet en lang verdensturné.

## Bakgrunn
Lambert ble født i Indianapolis i Indiana, men flyttet kort tid etter til San Diego i California.

## Idol
I 2009 kom han på andreplass i American Idol. Bilder av Lambert som kysset en gutt dukket opp på Internett før finalen, og det var mye spekulasjoner om Lambert var homofil. Da han ble spurt av magasinet Rolling Stone om han trodde spekulasjonene rundt hans seksuelle orientering påvirket muligheten hans til å vinne American Idol, svarte han: «Probably» (*antageligvis*). Han sto frem etter finalen og erkjente sin homoseksualitet. Mange mente at Lambert var den «virkelige» vinneren av Idol, og at han tapte grunnet spekulasjoner angående hans seksualitet.

I finalen sang han først «Beth» av Kiss alene, så sang han Detroit Rock City og «Rock and Roll All Nite» sammen med Kiss. Deretter sang han og Kris Allen «We Are The Champions» sammen med Queen.

## Debutalbum og skandaleopptreden
Han ga ut sitt debutalbum *[[For Your Entertainment]]* den 23. november 2009. Han skapte avisoverskrifter da han under fremførelse av tittelsporet på albumet på American Music Awards 22. november 2009, som ble sendt direkte på TV, simulerte oralsex med en annen mann, samt kysset et mannlig medlem av bandet. Kysset ble forsøkt sensurert ved at kameraet zoomet vekk, mens kameraet kuttet under oralsex-simuleringen. Det kom inn 1&nbsp;500 klager på stuntet til Lambert, og han ble i etterkant nektet fra å møte på planlagte opptredener på både Good Morning America og Jimmy Kimmel Live som resultat.

Lambert svarte om oppstyret at underholdningsindustrien i USA er dobbeltmoralsk, og at kvinnelige artister har flyttet grensene i en årrekke, men når en mann gjør det friker alle ut. Han uttalte så at det ikke var for å irritere folk, men for å promotere artistisk ytringsfrihet.

Musikkvideoen til sangen *For Your Entertainment* er regissert av norske Ray Kay.

Albumet solgte 198&nbsp;000 eksemplarer i USA den første uken, 118&nbsp;000 flere enn det selvtitulerte albumet *[[Kris Allen (album)|Kris Allen]]* til Kris Allen, som Lambert tapte for i finalen av American Idol.

## Annet
Lambert opptrådte på finalen i So You Think You Can Dance sesong 6, mens Kris Allen som slo han i finalen i Idol, opptrådte på semifinalen.

## Diskografi
* 2009: *[[For Your Entertainment]]*
* 2011: *[[Glam Nation Live]]*
* 2012: *[[Trespassing]]*
* 2015: The Original High

## Referanser


## Eksterne lenker
* 
* 
* 
*